*Pielikums Nr.1*

*ZPR AP lēmumam Nr.10, Prot.nr.2*

**Projekta idejas veidlapa**

|  |  |  |
| --- | --- | --- |
|  |  |  |
| 1. | **Ministrijas struktūrvienības, padotības iestādes, plānošanas reģiona un kapitālsabiedrības**, kas iesniedz projekta ideju izskatīšanai IPIK, **nosaukums** | Zemgales plānošanas reģions |
| 2. | **Projekta** **nosaukums latviešu un angļu valodā**, ja projekta valoda būs angļu valoda | *Crisis Ready Communities* (SMARTCOM)Noturīgas lauku kopienas |
| 3. | **Projekta statuss uz idejas iesniegšanas brīdi** (piemēram, uzsākta projekta izstrāde, izstrādāts tehniskais projekts, projekts sagatavots iesniegšanai otrajā atlases kārtā) | Projekts ir izstrādes posmā. |
| 4. | **Programmas**/aktivitātes, kurā plānots pieteikt projektu, **pilns nosaukums latviešu un angļu valoda (ja attiecināms)**  Datumi, no kura **līdz kuram** projektus var iesniegt programmā, **saite uz programmas tīmekļa vietni**, kur norādīti programmas līdzfinansējuma saņemšanas nosacījumi | *Interreg Central Baltic Programme 2021-2027* Centrālā Baltijas jūras reģiona programma  *Improved public services* Uzlaboti publiskie pakalpojumi un risinājumi pilsoņiem.  piektais projektu konkurss no 10.03.2025.-30.09.2025.  https://www.interreg.lv/lv/projektu-istenotajiem/valsts-lidzfinansejums-2021-2027/ |
| 5. | Īss projekta ietvaros **plānoto darbību apraksts** (mērķis, mērķa grupa, darbības un pasākumi, kas paredzēti projekta mērķa un mērķgrupas sasniegšanai) | **Projekta mērķis** ir stiprināt lauku kopienu spēju pašorganizēties krīzes laikā (plūdi, vētras, elektrības zudums, karš), attīstot kopienās balstītus risinājumus un veicinot sociālā kapitāla atpazīšanu un izmantošanu. Projekts koncentrēsies uz zināšanu nodošanu un praktisku prasmju attīstīšanu. Projekta mērķis **nav** uzlabot sadarbību starp institūcijām un iedzīvotājiem, bet **gan stiprināt pašu lauku kopienu iekšējo kapacitāti un savstarpējā atbalsta mehānismus.**  **Projekta mērķa grupas:**  **Lauku kopienu iedzīvotāji** – īpaši **mazākās, attālākās un sociāli ievainojamās teritorijas** Latvijā un Somijā. Iedzīvotāji, kuriem trūkst zināšanu, pieredzes un instrumentu krīžu situācijās. **Lauku kopienu neformālie līderi un aktīvie iedzīvotāji – c**ilvēki, kas spēj iniciēt un koordinēt vietējās aktivitātes krīzes apstākļos. **Pašvaldību un sabiedrisko dienestu pārstāvji** (kā informācijas sniedzēji). **Jaunieši lauku teritorijās.**   * **Projekta aktivitātes: Lauku kopienu resursu kartēšana** Zemgalē – vietējo kapacitāšu, risku un sociālā kapitāla apzināšana. Atrast plaisu starp valsts/pašvaldības pienākumiem un vietējo kopienu iespējām pašorganizēties. * Pārrobežu pieredzes apmaiņa Somijā. * Izglītojošās un līdzdalības programmas **ieteikumu kopums** apmācību tematiskajiem moduļiem (krīžu veidi, sociālā kapitāla stiprināšana, komunikācija, stratēģiskā attīstība, līderība). * Izglītojošie un līdzdalības pasākumi Zemgales kopienās. * Kopienu savstarpējā atbalsta mehānismu testēšana. * “Crisis Lab” aktivitāte jauniešiem. |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | 1. **Lauku kopienu resursu kartēšana Zemgalē.** Sagatavots ziņojums ar informāciju par vietējām kapacitātēm, riskiem un sociālo kapitālu. Identificēta un dokumentēta plaisa starp valsts/pašvaldības pienākumiem un vietējo kopienu iespējām pašorganizēties. 2. **Pārrobežu pieredzes apmaiņa Somijā.** Noorganizēta pieredzes apmaiņas vizīte Somijā. Sagatavoti foto/video materiāli un pieredzes stāsti turpmākai izplatīšanai. 3. **Izglītojošā un līdzdalības pasākumu satura izstrāde**. Sagatavots **ieteikumu kopums** apmācību tematiskajiem moduļiem (krīžu veidi, sociālā kapitāla stiprināšana, komunikācija, stratēģiskā attīstība, līderība). 4. **Izglītojošie un līdzdalības pasākumi Zemgales kopienās.** Noorganizēti vismaz 3–6 apmācību cikli dažādās Zemgales kopienās. Iegūti dalībnieku atsauksmju un ietekmes novērtējumi. 5. **Kopienu savstarpējā atbalsta mehānismu testēšana.** Noorganizētas vismaz 2 simulācijas vai praktiskie vingrinājumi katrā iesaistītajā kopienā. 6. **“Crisis Lab” aktivitāte jauniešiem.** Noorganizēts1 hakatons vai radošā darbnīca jauniešiem un vietējiem iedzīvotājiem. |
| 7. | **Projekta sasaiste ar nozares politikas plānošanas dokumentiem un nozares politikas ieviešanu** (atsauces uz politikas plānošanas dokumentiem, normatīvajiem aktiem, vadlīnijām u.tml.), t.sk.:   * **kā plānotie projekta rezultāti tiks izmantoti (varēs tikt izmantoti) vai sekmēs nozares politikas ieviešanu,** * **citu institūciju informācija par atbalstu projekta īstenošanai** (norāda informāciju par konsultācijām (rakstiski, telefoniski, klātienē, attālināti) ar saistīto nozaru ministriju, kuru kompetence attiecas uz projekta jomu, pārstāvjiem (pievienojot to kontaktinformāciju) par projekta idejas nepieciešamību/aktualitāti un projekta rezultātu pielietojamību, norādot saņemto nozaru ministriju viedokli vai projekta idejai pievienojot saistīto nozaru ministriju atbalsta vēstuli/atzinumu) | REĢIONĀLĀ PROGRAMMA:  Projekta ideja atbilst Zemgales plānošanas reģiona Attīstības programmas 2021.-2027. gadam P8 prioritātei “Pilsoniska sabiedrība un aktīvas kopienas”, ievērojot Rīcības virziena 8.2. “Kopienu kapacitātes stiprināšana”. 8.2.3.  NVO un kopienu informēšanas un izglītošanas pasākumu organizēšana uzstādījumus.  NACIONĀLĀ PROGRAMMA:  Projekta ideja atbilst Latvijas Nacionālās attīstības plāna 2021.-2027. gadam prioritātei “Vienota, droša un atvērta sabiedrība”, ievērojot Rīcības virziena “Drošība” uzstādījumus. |
| 8. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Projekts sekmēs Zemgales l**auku kopienu resursu pārskatāmību un izpratni. I**edzīvotājiem un pašvaldībām būs pieejama skaidra informācija par to, kādi cilvēkresursi, zināšanas un materiālie resursi pieejami krīzēs. Vietējie iedzīvotāji apgūs prasmes pašorganizēties, koordinēt palīdzību un pieņemt lēmumus ārkārtas situācijās. Zemgales kopienas apgūs pārbaudītas metodes un pieejas, kādas jau darbojas Somijā. Šīs zināšanas tiks pielāgotas vietējiem apstākļiem, radot praktiski lietojamus rīkus. Kopienās pieaugs apziņa par kopīgās rīcības spēku. Attīstīsies neformāla līderība un savstarpējā palīdzība. |
| 9. | **Projekta idejas sasaiste (t.sk., demarkācija, papildinātība) ar citiem uzsāktajiem vai īstenotiem projektiem attiecīgajā sfērā** (īss apraksts par to, kā piedāvātais projekts atšķiras vai papildina citus uzsāktos/īstenotos projektus) | Projekts papildinās zināšanas un iegūto pieredzi [INSPIRE](https://www.zemgale.lv/lv/projekts/inovativi-un-viedi-politikas-instrumenti-eiropas-lauku-attistibai-inspire) (Nr. 02C0375) projektā, jo pamatā ir kopienas spēju stiprināšana un vietējo resursu izmantošana. Viedā ciema pieejas tematisks turpinājums, kur viedo tehnoloģiju un digitālo risinājumu iespējas tiek izmantotas, lai uzlabotu drošību, krīžu vadību un savstarpējo palīdzību laukos. |
| 10. | **Projekta idejas iesniedzēja funkcija**, kas tiek nodrošināta, **un kapacitāte,** īstenojot projektu | Vadošai partneris. |
| 11. | Projekta ietvaros **plānotā sadarbība** (norādīt informāciju, vai projekta idejas iesniedzējs ir vadošais vai sadarbības partneris projekta īstenošanā)/**projekta partneri** un to loma | Projekta partneri:  **1. Zemgales plānošanas reģions** (vadošais partneris, Latvija)  2. **Latvijas Biozinātņu un tehnoloģiju universitāte** (Latvija)  3. **Laurea Lietišķo zinātņu universitāte/** *Laurea University of Applied Sciences* (Somija) |
| 12. | **Finansējuma avots** (fonds) | Eiropas Reģionālās attīstības fonds |
| 13. | Projekta **kopējais** indikatīvais **finansējums (EUR)** (programmas līdzfinansējums plus pašu līdzfinansējuma daļa), no tā: | 213 550 EUR |
| **Projekta idejas iesniedzēja budžeta daļas kopsumma projektā** (EUR), no tā: | 76 775 EUR |
| Programmas līdzfinansējuma daļa (EUR) | **170 840 EUR** |
| Pašu līdzfinansējuma daļa (EUR) | **42 710 00 EUR** |
| **No pašu līdzfinansējuma daļas nepieciešamais valsts budžeta līdzfinansējums** (EUR) | **170 840 EUR** |
| No valsts budžeta nepieciešamā **dotācija projekta priekšfinansējuma** nodrošināšanai (EUR) | 76.775 EUR |
| 14. | Indikatīvais projekta **īstenošanas laiks** (no - līdz) | 01.02.2026. – 31.07.2027.  18 mēneši |
| 15. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Nav nepieciešams |
| 16. | **Projekta aktualitāte citiem plānošanas reģioniem** (norāda informāciju, kā projekta izstrādes laikā tika iesaistīti citi plānošanas reģioni (piemēram, informēti par plānoto projektu, iesaistīti kopīgā darba grupā u.tml.) un vai tie plāno vai neplāno izmantot projekta rezultātus savā reģionā) | Pārējie Latvijas plānošanas reģioni tiks informēti par projekta ieviešanu.  Visiem plānošanas reģioniem tiks nodrošināta piekļuve pie projekta informatīvajiem materiāliem. |

Atbildīgā amatpersona /amats, vārds, uzvārds/: **projektu vadītāja, Sandra Grigorjeva**