*Pielikums Nr.1*

*ZPR AP lēmumam Nr.13, Prot.nr.2*

**Projekta idejas veidlapa**

|  |  |  |
| --- | --- | --- |
|  |  |  |
| 1. | **Ministrijas struktūrvienība, padotības iestāde, arī atvasināta publiskā persona, un kapitālsabiedrība**, kas iesniedz projekta ideju izskatīšanai IPIK | Zemgales Plānošanas reģions |
| 2. | **Projekta** **nosaukums** (arī angļu valodā, ja projekta valoda būs angļu valoda) | **“****Flow++ “/**Jaunieši darba un dzīves plūsmā  “**Flow++”/** Youth in the Flow of Work and Life |
| 3. | **Projekta statuss uz idejas iesniegšanas brīdi** (piemēram, uzsākta projekta izstrāde, izstrādāts tehniskais projekts, projekts sagatavots iesniegšanai otrajā atlases kārtā) | Uzsākta projekta izstrāde projektu ideju pieteikumu atlasei |
| 4. | **Programmas**/aktivitātes, kurā plānots pieteikt projektu, **pilns nosaukums latviešu un angļu valoda (ja attiecināms)**  Datumi, no kura **līdz kuram** projektus var iesniegt programmā, **saite uz programmas tīmekļa vietni**, kur norādīti programmas līdzfinansējuma saņemšanas nosacījumi | I**nterreg Central Baltic Programme, Fifth Call for Project Proposals**  Interreg CentrālBaltijas Programma, piektais uzsaukums  <https://centralbaltic.eu/fifth-call-for-project-proposals/>  01.08.2025 – 30.09.2025 6. Improved employment opportunities on labour market <https://centralbaltic.eu/programme/programme-objectives/labourmarket/> |
| 5. | Īss projekta ietvaros **plānoto darbību apraksts** (darbības, pasākumi, arī mērķa grupas) | Projekta mērķis:  Veicināt NEET (nestrādājošo un nemācošos) jauniešu vecumā līdz 25 gadiem, ieskaitot Ukrainas bēgļu jauniešus, nodarbinātību un sociālo iekļaušanu Zviedrijas Upsalas un Latvijas Zemgales reģionos, sniedzot atbilstošas apmācības, mentoringu un prakses iespējas, lai uzlabotu viņu konkurētspēju darba tirgū.  Projekta mērķa grupa: jaunieši līdz 25 gadiem, tai skaitā Ukrainas bēgļu jaunieši, kas dzīvo Upsalas reģionā un Zemgales reģionā, kas nestrādā un nemācās (NEET)  **Problēmas definēšana:** Projekts risina problēmu, ar kuru saskaras NEET (nestrādājošie un nemācošies) jaunieši līdz 25 gadiem, ieskaitot Ukrainas bēgļu jauniešus, Zviedrijas Upsalas un Latvijas Zemgales reģionos. Šī problēma var ietvert prasmju trūkumu, motivācijas trūkumu, sociālo atstumtību, kā arī valodu un kultūras barjeras, īpaši Ukrainas jauniešiem. Projekta aktivitāšu kopsavilkums Jauniešiem 1. Radošās "Talantu laboratorijas" un Digitālais portfolijs Projekts sāksies ar radošām darbnīcām, kurās jaunieši, izmantojot vizuālo mākslu un digitālos rīkus, veidos **interaktīvu portfolio**. Šis portfolio kļūs par galveno rīku, ko viņi izmantos, lai prezentētu sevi darba devējiem, kā arī par pamatu nākamajām aktivitātēm. 2. "Karjeras piedzīvojumu" galda spēle Lai padarītu karjeras izpēti saistošu, tiks izstrādāta fiziska galda spēle. Spēles laikā jaunieši izspēlēs dažādas ar karjeru saistītas situācijas un veidos izpratni par darba tirgu. Tā veicinās komandas darbu un problēmu risināšanu. 3. "Kopienas radītāju" iniciatīva Jaunieši komandās izstrādās un īstenos nelielus radošus projektus savā kopienā, apgūstot **uzņēmējdarbības pamatprincipus** un veicinot sociālo iekļaušanos. 4. "Stāstu ceļojumi" un Mākslas terapijas darbnīcas Lai mazinātu emocionālās barjeras, īpaši Ukrainas jauniešiem, tiks organizētas mākslas terapijas darbnīcas. Tās sniegs drošu vidi emociju izpaušanai un stresa mazināšanai. 5. "Restart" nometnes ar forumteātri Nometnes dabas vidē, kurās jaunieši, izmantojot forumteātri, praktizēsies darba interviju un komunikācijas prasmēs. Šī aktivitāte palīdzēs pārvarēt bailes un iegūt pārliecību par sevi.  *6. Mentorings jauniešiem*   * Mentoringa piesaiste un individuālais plāns: Jaunieši tiks savienoti ar mentoriem, kas ir pieredzējuši speciālisti no dažādām nozarēm. Kopā ar mentoru katrs jaunietis izstrādās individuālu attīstības plānu, kas fokusēsies uz reālām darba iespējām. * "Demo diena" ar uzņēmējiem: Projekta noslēgumā tiks organizēts "Demo dienas" pasākums, kas ir start-up kultūrai raksturīga prezentācija. Jaunieši prezentēs savus digitālos portfolio, gūto pieredzi vai pat nelielas biznesa idejas reāliem uzņēmējiem un potenciālajiem darba devējiem. * "Ātrās darba intervijas": Pasākuma laikā jaunieši varēs piedalīties ātrajās darba intervijās. Tā ir lieliska iespēja iegūt praksi, veidot kontaktus un saņemt atgriezenisko saiti no nozares ekspertiem.  2. Aktivitātes, kas vērstas uz partnerorganizāciju kapacitātes stiprināšanu "Inovāciju sprinti" ar darba devējiem: Īsi, intensīvi pasākumi, kuros partnerorganizācijas un uzņēmēji kopīgi izstrādās radošus risinājumus, kā integrēt jauniešus darba vidē.  Mentoru apmācību programma: Projekta sākumā tiks organizēta speciāla apmācību programma mentoriem no abiem reģioniem. Tajā tiks iekļautas šādas tēmas:   * NEET jauniešu specifika: Izpratne par NEET jauniešu izaicinājumiem un motivācijas trūkuma iemesliem. * Psiholoģiskais atbalsts: Pamatprasmes, kā sniegt atbalstu jauniešiem ar emocionāliem un psiholoģiskiem izaicinājumiem. * Radošās metodes: Kā integrēt radošās metodes (piemēram, mākslas terapiju un forumteātri) mentoringa procesā. * Komunikācijas un koučinga prasmes: Kā efektīvi vadīt sarunas un palīdzēt jauniešiem atklāt savu potenciālu.   Pētījumu un ietekmes analīzes grupa: Darba grupa veiks projekta rezultātu analīzi, lai izstrādātu uz datiem balstītu labās prakses rokasgrāmatu (metožu katalogs), kas būs noderīga arī pēc projekta beigām. |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | Apmācīti jaunieši: Konkrēts skaits jauniešu (piemēram, 50 no katra reģiona) būs pabeiguši "Talantu laboratorijas", "Karjeras piedzīvojumu" galda spēli un "Restart" nometnes, iegūstot jaunas prasmes un zināšanas.   * + Izveidoti digitālie portfolio: Visi jaunieši, kas piedalās projektā, būs izveidojuši savu digitālo portfolio, ko varēs izmantot, lai prezentētu savas prasmes darba devējiem.   + Integrēti jaunieši: Konkrēts jauniešu skaits (piemēram, 50% no mērķa grupas) būs uzsākuši darbu vai atgriezušies izglītības sistēmā.   + Uzlabota pašapziņa: Jauniešu pašapziņa un motivācija būs palielinājusies, ko mērīs ar aptauju vai fokusgrupu palīdzību |
| 7. | **Projekta sasaiste ar nozares politikas plānošanas dokumentiem un nozares politikas ieviešanu** (atsauces uz politikas plānošanas dokumentiem, normatīvajiem aktiem, vadlīnijām un tml.), | Zemgales plānošanas reģiona Attīstības programmas 2021-2027. gadam  R. 1.2.6 Kvalitatīvas karjeras izglītības nodrošināšana  R.1.3.2. Stiprināt speciālistu kapacitāti un sadarbību |
| 8. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Stiprināta partnerorganizāciju kapacitāte: Organizācijas, kas strādā ar NEET jauniešiem, būs apguvušas jaunas metodes un rīkus. Iegūtie materiāli, piemēram, "Karjeras piedzīvojumu" galda spēle un "Labās prakses rokasgrāmata", tiks izmantoti arī pēc projekta beigām.  Izveidots starptautisks zināšanu tīkls: Projekta ietvaros izveidotais starptautiskais tīkls starp Zemgales un Upsalas reģioniem kalpos kā pamats turpmākai sadarbībai un pieredzes apmaiņai.  Uzlabota sabiedrības izpratne: Projekts veicinās sabiedrības izpratni par NEET jauniešu problēmām un vajadzībām, kā arī par Ukrainas bēgļu integrāciju darba tirgū.  Izstrādāta metodoloģija: Projekta ietvaros izstrādātā metodoloģija, kas apvieno mākslas terapiju un start-up kultūru, varēs tikt pielāgota un izmantota darbā ar citām mērķgrupām. |
| 9. | **Projekta idejas sasaiste (t.sk., demarkācija, papildinātība) ar citiem uzsāktajiem vai īstenotiem projektiem attiecīgajā sfērā** (īss apraksts par to, kā piedāvātais projekts atšķiras vai papildina citus uzsāktos/īstenotos projektus) | Projekts ir balstīts uz rezultātiem un atziņām, kas gūtas Zemgales plānošanas reģiona projekta “CeMeWe” (Centr;alBaltijas programma) un “LINK” (Erasmus+) |
| 10 | **Projekta idejas iesniedzēja funkcija**, kas tiek nodrošināta, **un kapacitāte,** īstenojot projektu | Saskaņā ar Reģionālās attīstības likuma 16.1 pantu plānošanas reģioni veic attīstības plānošanas dokumentu izstrādi, koordinē un veicina plānošanas reģiona attīstības pasākumu īstenošanu, uzraudzību un novērtēšanu. Tādējādi projektā plānotās aktivitātes palīdzēs sasniegt Zemgales plānošanas reģiona Attīstības programmā un Rīcības plānā nospraustos mērķus. |
| 11. | Projekta ietvaros plānotā sadarbība/**projekta partneri** un to loma | Zemgales plānošanas reģions – vadošais partneris  Sadarbības partneri:  Upsalas reģions |
| 12. | **Finansējuma avots** (fonds) | Interreg CentrālBaltijas Programma |
| 13. | Projekta **kopējais** indikatīvais **finansējums (EUR)** (programmas līdzfinansējums plus pašu līdzfinansējuma daļa), no tā: | 1 000 200 EUR |
| **Projekta idejas iesniedzēja budžeta daļa projektā** (EUR), no tā: | 400 000 EUR |
| Programmas līdzfinansējuma daļa (EUR) | 80%, 320 000 EUR |
| Pašu līdzfinansējuma daļa (EUR) | 0 |
| **No pašu līdzfinansējuma daļas nepieciešamais valsts budžeta līdzfinansējums** (EUR) | 0 |
|  | No valsts budžeta nepieciešamā **dotācija projekta priekšfinansējuma** nodrošināšanai (EUR) | 80 000 EUR |
| 14. | Indikatīvais projekta ī**stenošanas laiks** (no - līdz) | 2026.gada marts – 2028.gada februaris |
| 15. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Citas programmas un projekti |
|  |  |  |

ZPR Izpilddirektors V.VEIPS.